**OPIS**

**Documentele necesare**

**încheierii contractului de furnizare de servicii medicale în asistență medical de specialitate din ambulatoriu pentru specialitățile clinice, inclusiv pentru**

**specialitatea medicina fizica si de reabilitare, acupunctura, planificare familial si ingrijiri paliative**

**pentru anul 2022**

1. Cererea/solicitarea pentru intrare în relaţie contractuală cu casa de asigurări de sănătate;
2. Dovada de evaluare a furnizorului, precum şi a punctului/punctelor de lucru secundare, după caz, pentru furnizorii care au această obligaţie conform prevederilor legale în vigoare, valabilă la data încheierii contractului, cu obligaţia furnizorului de a o reînnoi pe toată perioada derulării contractului;

Dovada de evaluare se depune la contractare numai de furnizorii care au evaluarea făcută de altă casă de asigurări de sănătate decât cea cu care furnizorul doreşte să intre în relaţie contractuală;

1. Dovada de acreditare sau de înscriere în procesul de acreditare a furnizorului, precum şi a punctului/punctelor de lucru secundare, după caz, pentru furnizorii care au această obligaţie conform prevederilor legale în vigoare, valabilă la data încheierii contractului, cu obligaţia furnizorului de a o reînnoi pe toată perioada derulării contractului;

Dovada de acreditare se depune la contractare de furnizorii care nu au această obligaţie şi au optat să se acrediteze;

1. Contul deschis la Trezoreria Statului sau la bancă, potrivit legii;
2. Codul de înregistrare fiscală - codul unic de înregistrare sau codul numeric personal - copia buletinului/cărţii de identitate, după caz;
3. Dovada asigurării de răspundere civilă în domeniul medical pentru furnizor, valabilă la data încheierii contractului, cu obligaţia furnizorului de a o reînnoi pe toată perioada derulării contractului, cu excepţia cabinetelor medicale individuale şi societăţilor cu răspundere limitată, cu un singur medic angajat
4. Lista, asumată prin semnătura electronică, cu personalul medico-sanitar care intră sub incidenţa contractului încheiat cu casa de asigurări de sănătate şi care îşi desfăşoară activitatea în mod legal la furnizor, precum şi programul de lucru al acestuia, in ordinea alfabetică - Anexa 49
5. Programul de activitate al cabinetului/punctului de lucru/punctelor de lucru secundare, după caz, conform modelului prevăzut în norme – Anexa 45;
6. Imputernicire legalizată pentru persoana desemnată ca imputernicit legal in relație cu casa de asigurări de sănătate;
7. Actul doveditor privind relaţia contractuală dintre furnizorul de servicii medicale clinice şi furnizorul de servicii de sănătate conexe actului medical, din care să reiasă şi calitatea de prestator de servicii în cabinetul de practică organizat conform Ordonanţei de urgenţă a Guvernului nr. 83/2000, aprobată cu modificări prin Legea nr. 598/2001, şi, după caz, conform Legii nr. 213/2004, cu modificările ulterioare; pentru psihologi se va solicita şi certificatul de înregistrare a furnizorului de servicii psihologice, conform Legii nr. 213/2004, cu modificările ulterioare; pentru fizioterapeuti autorizatie de libera practica eliberata conform prevederilor Legii nr. 229/2016, cu modificarile ulterioare;
8. Certificatul de membru al CMR pentru fiecare medic care îşi desfăşoară activitatea la furnizor într-o formă prevăzută de lege şi care urmează să fie înregistrat în contract şi să funcţioneze sub incidenţa acestuia, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul medical;
9. Certificatul de membru al OAMGMAMR pentru asistentul medical/sora medicală care îşi desfăşoară activitatea la furnizor într-o formă prevăzută de lege, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul medical;
10. Declaraţia pe proprie răspundere care să cuprindă specificarea **tuturor locurilor de muncă** şi a **programului din fiecare loc în parte** (pe zile şi ore) pentru tot personalul inclus în contract; în cazul medicilor se va specifica şi personalul mediu sanitar cu care lucrează, precum şi numele medicului cu care lucrează în **contratură** în cabinet, după caz. Se va menţiona **obligatoriu** dacă mai figurează în alte contracte încheiate cu CAS MURES sau ale case de asigurări de sănătate (conform **modelului** ce se poate descărca / printa de pe site-ul CAS MURES
11. Copie după structura avizată/aprobată conform reglementărilor în vigoare, pentru unitatea sanitară ambulatorie.
12. Pentru reprezentantul legal : - date de contact: număr de telefon mobil, adresa de e-mail;
13. Declaraţia reprezentantului legal al furnizorului de servicii medicale în care să specifice dacă mai are contract cu altă Casă de Asigurări de Sănătate şi dacă medicii care au fost incluşi în acest tip de contract mai figurează în alte tipuri de contracte încheiate cu CAS MURES / altă casă (conform modelului ce se poate descărca / printa de pe site-ul CAS MURES)
14. Declaraţia reprezentantului legal al furnizorului de servicii medicale din care să rezulte că nu au încheiate sau nu încheie pe parcursul derulării raporturilor contractuale cu casele de asigurări de sănătate contracte, convenții sau alte tipuri de înțelegeri cu alți furnizori care se află în relații contractuale cu casele de asigurări de sănătate sau în cadrul aceluiași furnizor, în scopul obținerii de către aceștia/personalul care își desfășoară activitatea la aceștia, de foloase/beneficii de orice natură,care să fie în legătură cu obiectul contractelor încheiate cu casele de sigurări de sănătate. (conform modelului ce se poate descărca / printa de pe site-ul CAS MURES
15. Declaraţia pe propria răspundere a reprezentantului legal care sa cuprinda enumerarea serviciilor prestate de fiecare personal care prestează servicii conexe incluse în contract.
16. Furnizorii care încheie contracte cu casele de asigurări de sănătate şi pentru furnizarea de servicii medicale în scop diagnostic - caz, la contractare, vor transmite pe lângă documentele prevăzute la alin. (1) următoarele documente, după caz:

- copie a contractului încheiat cu un laborator de referinţă dintre cele prevăzute în Ordinul ministrului sănătăţii privind aprobarea Normelor tehnice de realizare a programelor naţionale de sănătate publică în vigoare;

- copie după structura aprobată/avizată conform prevederilor legale în vigoare, din care să rezulte că furnizorul are în structură laborator de investigaţii medicale paraclinice;

- copie după structura aprobată/avizată a furnizorului, din care să rezulte că are în structură maternitate, precum şi documentul prin care maternitatea este clasificată în gradul I, II sau III.

1. Formularul de evaluare din Ordinul nr. 391/187/2015, pentru aprobarea criteriilor de încadrare a cabinetelor medicale/punctelor de lucru ale cabinetelor medicale din asistenţa medicală ambulatorie de specialitate din mediul rural şi din mediul urban - pentru oraşele cu un număr de până la 10.000 de locuitori, în funcţie de condiţiile în care se desfăşoară activitatea -**se transmite doar de furnizorii care indeplinesc conditiile prevazute de Ordinul nr.391/187/2015.**
2. **Avizul pentru continuarea activității medicale peste varsta de pensionare dacă este cazul**

NOTA:

* Documentele necesare încheierii contractelor se transmit în format electronic asumate fiecare în parte prin semnătura electronică extinsă/calificată a reprezentantului legal al furnizorului. Reprezentantul legal al furnizorului răspunde de realitatea şi exactitatea documentelor necesare încheierii contractelor.
* Medicii, pentru a intra în relaţie contractuală cu casa de asigurări de sănătate, trebuie să deţină semnătură electronică extinsă/calificată.